**МИНИСТЕРСТВО НА ЗЕМЕДЕЛИЕТО**

Проект

**Наредба за допълнение на Наредба № 3 от 2015 г. за условията и реда за прилагане на схемите за директни плащания** (обн., ДВ, бр. 16 от 2015 г.; доп., бр. 31 и 80 от 2015 г.; изм., бр. 16, 50 и 69 от 2016 г., бр. 19 и 77 от 2017 г., бр. 17 и 42 от 2018 г.; Решение № 8966 от 2.07.2018 г. на ВАС на РБ – бр. 57 от 2018 г.; бр. 73 от 2018 г.,   
бр. 20 от 2019 г., бр. 18 и 77 от 2020 г., бр. 11 от 2021 г. и бр. 17 от 2022 г.)

**§ 1.** В чл. 27в, ал. 4 след думата „смъртта“ се добавя „когато е настъпила преди 31 октомври“.

**§ 2.** В чл. 32, ал. 6 след думата „смъртта“ се добавя „когато е настъпила преди изтичане на периода“.

**Преходни разпоредби**

**§ 3.** За кампания 2022 земята, заявена за подпомагане като оставена под угар, се счита за угар, при изчисляване на дяловете на различните култури по чл. 3, включително когато при проверки по чл. 37 от ЗПЗП е установено, че тази земя се използва за паша или от нея се прибира реколта за производствени цели, или се обработва, в съответствие с чл. 1, параграф 1 от Решение за изпълнение (ЕС) 2022/484 на Комисията от 23 март 2022 година за предвиждане на дерогации от Регламент (ЕС) № 1307/2013 на Европейския парламент и на Съвета и от Делегиран регламент (ЕС) № 639/2014 на Комисията по отношение на изпълнението на определени условия, свързани с плащането за екологизиране за референтната 2022 година (OВ L 98, 25.3.2022 г.) (Решение за изпълнение (ЕС) 2022/484).

**§ 4.** (1) За кампания 2022 земя, заявена за подпомагане като оставена под угар се счита за екологично насочени площи по чл. 5, ал. 1, като земя, оставена под угар, включително когато при проверки по чл. 37 от ЗПЗП се установи, че тази земя се използва за паша или от нея се прибира реколта за производствени цели, или се обработва, в съответствие с чл. 1, параграф 2, от Решение за изпълнение (ЕС) 2022/484.

(2) Когато земята, заявена за подпомагане като оставена под угар по ал. 1, се използва за паша или за прибиране на реколта за производствени цели, или се обработва, се разрешава върху нея да се използват продукти за растителна защита, с изключение на площите, върху които се произвежда по правилата на биологичното растениевъдство.

**§ 5.** За кампания 2022 забраната по чл. 6 не се прилага.

**§ 6.** Площите, заявени за подпомагане като оставени под угар, за които при проверки по чл. 37 от ЗПЗП се установи, че през кампания 2022, съгласно § 3 и 4 се използват за производство на зеленчуци, не се включват при изчисляване на размера на минималната стопанисвана площ по чл. 29, ал. 1, чл. 29а, ал. 1, чл. 30, ал. 1, чл. 30а, ал. 1, чл. 30б, ал. 1, чл. 30в, ал. 1 и чл. 31, ал. 1.

**§ 7.** Наредбата влиза в сила от деня на обнародването ѝ в „Държавен вестник“.

**Д-Р ИВАН ИВАНОВ**

*Министър на земеделието*